| Brėmenasvok. *Bremen* |
| --- |
|        |
| *Brėmeno panorama, 2012 m.* |
|  |
| 

BrėmenasBrėmenas

53°5′0″ š. pl. 8°48′0″ r. ilg.﻿ / ﻿53.08333°š. pl. 8.80000°r. ilg.﻿ / 53.08333; 8.80000﻿ (Brėmenas)Koordinatės: 53°5′0″ š. pl. 8°48′0″ r. ilg.﻿ / ﻿53.08333°š. pl. 8.80000°r. ilg.﻿ / 53.08333; 8.80000﻿ (Brėmenas) |
|  |
| Laiko juosta: (UTC+2)------ vasaros: (UTC+3) |
|  |
| **Valstybė** | Vokietijos vėliava Vokietija |
| **Žemė** | Brėmenas (žemė) |
|  |
| **Gyventojų** (2020.12.31.) | 566 573  |
| **Plotas** | 318,21 km² |
| **Tankumas** (2020.12.31.) | 1 781 žm./km² |
| **Altitudė** | 11 m |
|  |
| **Pašto kodas** | 28001–28779 |
| **Tel. kodas** | 0421 |
| **Tinklalapis** | www.bremen.de |
|  **Vikiteka** | Brėmenas |
|  |
| **Kirčiavimas** | Brė́menas |
|  |
| UNESCO vėliava **UNESCO** | (angl.) (pranc.): 1087 |

**Brėmenas** (vok. *Bremen*) – miestas Vokietijos šiaurės vakaruose; Brėmeno žemės sostinė ir didžiausias miestas. Taip pat Brėmenas yra 2-as pagal gyventojų skaičių šiaurės Vokietijoje ir 11-as pagal gyventojų skaičių visoje šalyje. 2021 m. duomenimis, tarp skaitlingiausių Europos žemyno miestų yra 79-as. Brėmenas yra dalis Brėmeno-Oldenburgo aglomeracijos, kurioje gyvena 2,4 mln. žmonių.

Istorija
--------

|  |
| --- |
|  **Šią straipsnio dalį reikėtų išplėsti.** |

Architektūra
------------

Brėmeno pagrindinė geležinkelio stotis
Pagrindinėje viduramžių Brėmeno aikštėje (turgaus) stovi rotušė ir katedra. Taip pat ten yra ir naujesnės statybos (XX a.) parlamento rūmai.

Brėmeno turgaus aikštę puošianti rotušė pastatyta 1405–1410 metais su renesansiniu *Weserio* renesanso fasadu, kurį suprojektavo Liuderis fon Benthaimas. Fasade įkomponuotos gotikinės Karolio Didžiojo ir septynių kurfiurstų, taip pat keturių pranašų ir keturių išminčių figūros. Didžiojoje rotušės aikštėje priimdavo naujus įstatymus. Vakarinėje rotušės pusėje yra įėjimas į Poilsio rūsį (vok. *Ratskeller*), kur galima paragauti iki 600 skirtingų vyno rūšių ir pasigrožėti 1927 m. impresionisto Makso Slevogto sienų tapyba.

Švento Petro katedra pastatyta XI a. tačiau ilgainiui labai pakeista. Tai didinga romaninė katedra su dvibokščiu fasadu. Viduje yra išlikę vakarinio choro klauptai, taip pat XIX a. sunaikintų gotikinių klauptų fragmentai. Čia dar yra barokinė sakykla, 1638 m. įrengta Švedijos karalienės Kristinos lėšomis. Rytinėje kriptoje galima pamatyti įdomių romaninių kapitelių, o antroje rytinėje kriptoje galima pamatyti seniausią Brėmene Kristaus Visagalio skulptūrą (1050 m.), krikštyklą, kurią puošia 38 bareljefai ir dubuo, laikomas keturių liūtais jojančių raitelių. Kiemo pusėje yra įėjimas į Švino rūsį (vok. *Bleikeller*). Ten galima pamatyti 8 puikiai išsilaikiusias mumijas.

Kitas nuostabus architektūros kūrinys yra Šnoro kvartalas (vok. *Schnoorviertel*). Istorinis mažų XV–XVIII a. namų kvartalas buvo vienas vargingiausių Brėmene. Jis per stebuklą išvengė sugriovimų. Nuo 1958 m. kvartalas po truputį atstatomas. Kvartalo centre stovi kadaise pranciškonams priklausiusi gotikinė Šv. Jono bažnyčia. Pagal šio ordino taisykles, bažnyčia neturi bokšto. Šiame kvartale taip pat galima rasti žaislų muziejų bei kalėdinių prekių parduotuvę, veikiančią ištisus metus.

Viena įspūdingiausių gatvių Brėmene yra *Böttcherstrasse*. Šioje gatvelėje kadaise gyveno kubiliai, o 1926 metais turtingas kavos pirklys Ludvikas Roselijus rekonstravo *Art Deco* stiliumi. Nacionalistai ją išsaugojo kaip degeneratų meno pavyzdį. Gatvelės pradžią puošia 1920 m. bareljefas, su slibinu besikaunantį arkangelą Mykolą. Taip pat šioje gatvelėje paklausyti 30 porcelianinių varpų, esančių ant vieno iš namų frontono.

2004 m. Brėmeno rotušė ir Rolando statula turgavietėje įtraukti į UNESCO Pasaulio paveldo sąrašą. Ji pastatyta 1404 m. priešais rotušę ir yra 10 m aukščio. Tai didžiausia šio riterio skulptūra visoje Vokietijoje. Karolio Didžiojo sūnėnas Rolandas simbolizuoja miesto nepriklausomybę. Jo žvilgsnis nukreiptas į katedrą, vyskupo, ne kartą bandžiusio riboti Brėmeno autonomiją, rezidenciją. Rolando teisingumo kardas simbolizuoja juridinę nepriklausomybę, o išgraviruotas šūkis patvirtina, jog imperatorius suteikė Brėmenui miesto teises.
Kitas paminklas, naujesnis (1953 m.) toje pačioje aikštėje pastatytas Brėmeno muzikantams – asilui, šuniui, katinui ir gaidžiui, kurie, kaip teigiama brolių Grimų pasakoje keliavo į Brėmeną.

Sportas
-------

* SV Werder Bremen (futbolas)

Taip pat skaityti
-----------------

* Pagal gyventojų skaičių didžiausių Europos miestų sąrašas

Galerija
--------

* Brėmeno katedraBrėmeno katedra
* Miesto aikštėMiesto aikštė
* Šnoro kvartalas (vok. Schnoorviertel) Šnoro kvartalas (vok. *Schnoorviertel*)
* Pastato detalėPastato detalė
* Kairėje Brėmeno rotušėKairėje Brėmeno rotušė
* Kairėje Gildijos pastatasKairėje Gildijos pastatas
* BremenasBremenas
* Brėmeno miesto dalis - MitteBrėmeno miesto dalis - *Mitte*
* Brėmeno parlamentasBrėmeno parlamentas
* Brėmeno muzikantaiBrėmeno muzikantai
*

Šaltiniai
---------

1. ↑  citypopulation.de/en / Germany: States and Major Cities

Nuorodos
--------

|  |  |
| --- | --- |
|  | **Vikiteka: Brėmenas** – vaizdinė ir garsinė medžiaga  |

Portal

**Vikisritis: *Vokietija***

* Brėmeno miesto oficiali svetainė